Nigravizaĝa centropo

La Nigravizaĝa centropo (Centropus melanops) estas specio de centropo de la familio Kukoledoj. Ĝi estas endemia de Mindanao, Basilano, Dinagatoj, Boholo, Lejteo, Bilirano kaj Samaro en Filipinoj. Iliaj naturaj habitatoj estas subtropikaj aŭ tropikaj malsekaj arbaroj de malaltaj teroj. Ĝi estas okulfrapa centropo kun sia kremkolora kapo kontrasta kun nigra masko kaj vosto kaj kaŝtankoloraj flugiloj.

 Aspekto kaj taksonomio 
EBird priskribis tiun birdospecion jene: "Granda, longvosta birdo de arbaraj implikaĵoj en la malaltaj teroj kaj pli malaltaj montoj de sudaj Filipinoj. Distingebla per nigra ventro kaj vosto, kaŝtankoloraj flugiloj, kremkoloraj supra dorso kaj brusto ĝis la supro de la krono, kaj triangula nigra masko sur la vizaĝo atinganta punkton ĉe la malantaŭo de la kapo. Neniu alia simila specio en sia teritorio. Ŝteliĝema kaj pli ofte aŭdata ol vidata."

 Subspecioj 
Oni agnoskis jenajn du subspeciojn:

 C. m mindanensis – en Mindanao, Basilan kaj Dinagataj Insuloj
 C. m. banken – en  Bohol, Leyte, Biliran kaj Samar

Subspecioj estas malforte diferencigitaj kaj eble kunigitaj kiel monotipa specio.

 Ekologio kaj kutimaro 
Ne multo estas konata pri ĝia dieto kaj reproduktaj kutimoj. Oni supozas, ke ĝi manĝas insektojn. Manĝoserĉas en densaj interplektitaj vitoj kaj bambuo. La nesto estas nepriskribita, sed la ovoj supozeble estas tute blankaj.

 Habitato kaj konservostatuso 
Ĝi troviĝas en tropikaj humidaj malaltebenaĵaj arbaroj kun densa subkreskaĵaro ĝis 1 200 metroj super marnivelo. Ili manĝoserĉas en densaj subkreskaĵaroj kaj arbopintoj.

IUCN taksis ĉi tiun birdon kiel malplej zorgiga, sed la populacio malpliiĝas. La ĉefa minaco de ĉi tiu specio estas habitatperdo kun pogranda senigo de arbaraj vivejoj kiel rezulto de arbodehakado, agrikultura konverto kaj minado okazantaj ene de la teritorio.

Troviĝas en kelkaj protektitaj areoj kiel la Natura Parko Pasonanca, Monto Apo kaj Monto Kitanglad en Mindanao, la Protektita Pejzaĝo Rajah Sikatuna en Bohol kaj la Natura Parko Samarinsula, sed la efektiva protekto kaj devigo kontraŭ kontraŭleĝaj arbodehakado kaj ĉasado estas malstriktaj. IUCN (1a de Oktobro 2016). Centropus melanops: BirdLife International: The IUCN Red List of Threatened Species 2016: e.T22684300A93024020 (Report). International Union for Conservation of Nature. doi:10.2305/iucn.uk.2016-3.rlts.t22684300a93024020.en. 

 Referencoj 

 Eksteraj ligiloj 

Kategorio:Kukoloformaj
Kategorio:Kukoledoj
Kategorio:Birdoj de la Filipinoj